Ettepanek Nõukogu määrus millega muudetakse määrust (EMÜ) nr 2075/92 toortubakaturu ühise korralduse kohta /* KOM/2005/0235 lõplik - CNS 2005/0010 */





[pic] | EUROOPA ÜHENDUSTE KOMISJON | Brüssel 03.06.2005 KOM(2005)235 lõplik 2005/0105(CNS) Ettepanek NÕUKOGU MÄÄRUS millega muudetakse määrust (EMÜ) nr 2075/92 toortubakaturu ühise korralduse kohta (komisjoni esitatud) SELETUSKIRI Nõukogu määruse (EMÜ) nr 2075/92 (toortubakaturu ühise korralduse kohta) jaotistega I ja II nähakse ette vastavalt lisatasusüsteem ja tootmispiirangute süsteem. Ühenduse toorlehttubaka saagi kohta määratletud tagatiskünnise üldise ülemmäära ulatuses kehtestab nõukogu iga sordirühma jaoks eraldi tagatiskünnised kolmeks järjestikuseks saagikoristuseks ning jaotab iga sordirühma puhul saadaolevad kogused tootjaliikmesriikide vahel. Nõukogu määrab ka lisatasud sordirühmade kaupa. Lisatasu makstakse lepingu alusel toodetud ning esmatöötlejatele tarnitud toortubaka puhul riikliku tagatiskünnise ulatuses sordirühmade kaupa. Käesoleva toetuskava kohaldamist jätkatakse kuni 2005. aasta saagikoristuseni. Aprillis 2004 heakskiidetud ühise põllumajanduspoliitika reformi teise paketi kohaselt lõpetatakse lisatasusüsteem ja tootmispiirangute süsteem ning kehtestatakse uus toetuskava: nõukogu määruse (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, artikliga 152 nähakse ette määruse (EMÜ) nr 2075/92 jaotiste I ja II väljajätmine alates 1. jaanuarist 2005. Nimetatud jaotiste sätete kohaldamist jätkatakse siiski otsetoetuste taotluste suhtes 2005. aasta saagikoristuseks. Lisatasusüsteemi ja tootmispiirangute süsteemi kaotamisega ning mõnede artiklite ja lisa sisu ülekandmisega toortubakaga seonduvatesse ettenähtud üksikasjalikesse eeskirjadesse aeguvad määruse (EMÜ) nr 2075/92 mitmed artiklid ning lisa, mis õigusliku selguse ja läbipaistvuse huvides tuleks välja jätta. 2005. aasta saagikoristuse suhtes ei ole enam vajalik eelkõige kvootide tagasiostuprogrammi puudutav säte. Seepärast on vastavalt vaja muuta nõukogu määrust (EMÜ) nr 2075/92. Alates 2010. aastast saab toortubakaturu ühise korralduse moodustavad osad kaasata lihtsustatud ühisesse turukorraldusse. 2005/0105(CNS) Ettepanek NÕUKOGU MÄÄRUS millega muudetakse määrust (EMÜ) nr 2075/92 toortubakaturu ühise korralduse kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37, võttes arvesse komisjoni ettepanekut[1], võttes arvesse Euroopa Parlamendi arvamust[2], võttes arvesse Majandus- ja Sotsiaalkomitee arvamust[3], ning arvestades järgmist: (1) Nõukogu määruse (EMÜ) nr 2075/92[4] jaotised I ja II kehtestavad tubakatootmise suhtes lisatasusüsteemi ja tootmispiirangute süsteemi. (2) Nõukogu määruse (EÜ) nr 1782/2003,[5] millega on kehtestatud ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, artikliga 152 nähakse ette määruse (EMÜ) nr 2075/92 jaotiste I ja II väljajätmine alates 1. jaanuarist 2005, kuid täpsustatakse, et nende kohaldamist jätkatakse 2005. aasta saagikoristuse suhtes. Määruses (EMÜ) nr 2075/92 sätestatud lisatasusüsteem ja tootmispiirangute süsteem kaotavad kehtivuse 2005. aasta saagikoristuse lõpus. (3) Seega aeguvad määruse (EMÜ) nr 2075/92 mitmed artiklid ning need tuleks õigusliku selguse ja läbipaistvuse huvides välja jätta. (4) Seepärast on vastavalt vaja muuta määrust (EMÜ) nr 2075/92, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 2075/92 muudetakse järgmiselt: (1) Artikkel 1 asendatakse järgmisega: „Artikkel 1 Toortubakaturu ühine korraldus hõlmab koondnomenklatuuri rubriiki 2401 kuuluvat toor- või töötlemata tubakat ja tubakajäätmeid.“ (2) Artiklid 2, 12, 19, 25, 26 ja 27 ning lisa jäetakse välja. (3) Artikli 13 lõike 2 punkt b asendatakse järgmisega: „b) tubakakasvatajate muudele põllukultuuride kasvatamisele üleminekut või uusi töökohti loovat majandustegevust soodustavad erimeetmed ning sellekohaseid võimalusi käsitlevad uuringud.“ (4) Artikkel 14 jäetakse välja. (5) Artikkel 14a asendatakse järgmisega: „Artikkel 14a Artikli 13 üksikasjalikud rakenduseeskirjad võetakse vastu artiklis 23 osutatud korras.“ (6) Artikkel 17 asendatakse järgmisega: „Artikkel 17 1. Liikmesriigid võtavad kõik vajalikud meetmed, et tagada toortubakat käsitlevate ühenduse sätete järgimine. 2. Käesoleva jaotise rakenduseeskirjad võetakse vastu artiklis 23 sätestatud korras.“ Artikkel 2 Käesolev määrus jõustub seitsmendal päeval pärast selle avaldamist Euroopa Liidu Teatajas . Artikli 1 lõikeid 1, 2 ja 6 kohaldatakse alates 1. jaanuarist 2006. Lisatasusüsteemi juhtimiseks ja kontrolliks vajalike sätete kohaldamist jätkatakse siiski 2005. aasta saagikoristuse suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel Eesistuja FICHE FINANCIERE | 1. | LIGNE BUDGETAIRE: 05 02 10 | CREDITS: 928,8 Mio € | 2. | INTITULE DE LA MESURE: Proposition de règlement du Conseil modifiant le règlement (CEE) n° 2075/92 portant organisation commune de marché dans le secteur du tabac brut. | 3. | BASE JURIDIQUE: Article 37 du traité | 4. | OBJECTIFS DE LA MESURE: Mettre à jour le règlement (CEE) n° 2075/92 | 5. | INCIDENCES FINANCIERES | PERIODE DE 12 MOIS (Mio EUR) | EXERCICE EN COURS 2005 (Mio EUR) | EXERCICE SUIVANT 2006 (Mio EUR) | 5.0 | DEPENSES A LA CHARGE – DU BUDGET DES CE (RESTITUTIONS/INTERVENTIONS) – DES BUDGETS NATIONAUX – D'AUTRES SECTEURS | – | – | – | 5.1 | RECETTES – RESSOURCES PROPRES DES CE (PRELEVEMENTS/DROITS DE DOUANE) – SUR LE PLAN NATIONAL | – | – | – | 2007 | 2008 | 2009 | 2010 | 5.0.1 | PREVISIONS DES DEPENSES | – | – | – | – | 5.1.1 | PREVISIONS DES RECETTES | – | – | – | – | 5.2 | MODE DE CALCUL: – | 6.0 | FINANCEMENT POSSIBLE PAR CREDITS INSCRITS AU CHAPITRE CONCERNE DU BUDGET EN COURS D'EXECUTION | OUI NON | 6.1 | FINANCEMENT POSSIBLE PAR VIREMENT ENTRE CHAPITRES DU BUDGET EN COURS D'EXECUTION | OUI NON | 6.2 | NECESSITE D'UN BUDGET SUPPLEMENTAIRE | OUI NON | 6.3 | CREDITS A INSCRIRE DANS LES BUDGETS FUTURS | OUI NON | OBSERVATIONS: | [1] ELT C […], […], lk […]. [2] ELT C […], […], lk […]. [3] ELT C […], […], lk […]. [4] EÜT L 215, 30.7.1992, lk 70. Määrust on viimati muudetud määrusega (EÜ) nr 1782/2003, muudetud määrusega (EÜ) nr 864/2004 (ELT L 161, 30.4.2004, lk 48). [5] ELT L 270, 21.10.2003, lk 1. Määrust on viimati muudetud komisjoni määrusega (EÜ) nr 118/2005 (ELT L 24, 27.1.2005, lk 15).